泊舟行江北村落
确确田中牛，飞飞田上鹊。老农分稻针，仰视云影落。荷蕖引桔槔，麦路通略彴。邻里更叫呼，山歌应林薄。客本江南人，厌闻江北恶。牛犊化刀剑，鸡犬遭杀掠。兹焉偶褩礴，幽意了可攫。举策数堤柳，褰衣弄场藿。伫鸣邱中琴，静想林下酌。始知干戈地，别有耕稼乐。居者焉得知，悠悠向寥廓。
主题：田园
情感：哀伤